tartuNLP/wikipedia-smugri-20251201 huggingface dataset:
Viggo Jensen

Alexander Viggo Jensen (22. kesäkuuta 1874 – 2. marraskuuta 1930) oli tanskalainen painonnostaja, ampuja, voimistelija, yleisurheilija ja olympiavoittaja. Hän osallistui Ateenan olympialaisiin 1896 ja voittaessaan siellä kultaa kahden käden nostossa hänestä tuli ensimmäinen tanskalainen olympiavoittaja.
Painonnoston kahden käden kilpailussa Jensen ja brittiläinen Launceston Elliott nostivat kumpikin 111,5 kiloa, mutta tuomarit päättivät, että Jensen voitti, sillä hän suoritti nostonsa paremmalla tyylillä. Brittiläiset protestoivat tätä ja vaativat, että kummallekin annettaisiin lisää yrityksiä voittajan ratkaisemiseksi. Kumpikaan ei pystynyt parantamaan tulostaan, joten Jensen pidettiin ensimmäisellä sijalla. Jensen vammautti olkapäänsä kahden käden kilpailun aikana. Tämä vamma haittasi Jensenin nostoja yhden käden kilpailussa, jossa hän jäi toiselle sijalle.
Ammunnassa Jensen osallistui kahteen kilpailuun, 200 ja 300 metrin sotilaskivääreihin. Lähempää ammuttuna hän oli kuudes, mutta 300 metrin kilpailussa Jensen ampui pronssia. Jensen osallistui voimistelussa köysikiipeilyyn, jossa hän sijoittui neljänneksi. Hänen edelleen sijoittui kaksi kreikkalaista, jotka pääsivät 14 metriä korkean köyden huipulle sekä Fritz Hoffmann, joka pääsi korkeammalle kuin Jensen. Yleisurheilussa Jensen oli mukana kiekonheitossa, jossa hän sijoittui neljänneksi, ja kuulantyönnössä, jossa hän oli sijoilla 5-9.
Isosittiäinen

Isosittiäinen eli sontiainen "(Geotrupes stercorarius)", puhekielessä usein "sittisontiainen", on sittiäisiin kuuluva kovakuoriaislaji.
Isosittiäinen on 2,5 senttimetrin pituinen. Se on kauttaaltaan kiiltävän musta, joskus väri vivahtaa siniseen. Sontiainen on ruumiinrakenteeltaan hyvin kompakti ja sen selkä on kupera. Jokaisessa peitinsiivessään sillä on seitsemän heikosti erottuvaa riviä pisteitä. Selkeästi ruumiin etupuolella sijaitseva pää on muodoltaan lapiomainen. Tuntosarvet ovat lyhyet ja päitään kohden paksunevat. Jokaisessa jalassaan sillä on lukuisia väkäsiä.
Isosittiäistä esiintyy laajalti Euroopassa. Sen kanta on kuitenkin ollut selvästi pienenemässä.
Isosittiäinen on koprofaginen laji. Se syö kasvinsyöjäeläinten jätöksiä ja esiintyy tämän takia aina siellä missä on karjaa. Illalla sontiaisia voidaan nähdä maassa karjaeläinten ympärillä. Laji synnyttää luonteenomaisen visertävän ääntelynsä takajaloillaan. Keväällä koiras ja naaras kaivavat lantakasan alle jopa puolen metrin pituisen onkalon. Siihen naaras kaivaa sivuonkaloita. Niistä jokaiseen se tuo vähän lantaa ja laskee munansa. Myöhemmin se tukkii onkalon lannalla. Munista kuoriutuvat toukat käyttävät ravinnokseen lantaa noin vuoden ennen siirtymistään kotelovaiheeseen, josta ne aikanaan tulevat esiin täysikasvuisina.
Magdalena

Magdalena on länsimaissa laajalti yleinen naisen etunimi. Nimi johtuu paikannimestä Magdala ja tarkoittaa sen asukasta. Heprealainen kylännimi Magdala tarkoittaa tornia. Magdalena-nimen eri muunnelmineen on tehnyt suosituksi Raamatun Magdalan Maria, josta on käytetty monissa erikielisissä raamatunkäännöksissä, muun muassa vuoden 1938 raamatunsuomennoksessa nimeä Maria Magdalena. 
Suomessa nimestä esiintyy myös muunnelmat "Magdaleena", Matleena ja Mataleena sekä paljon yleisempänä lyhentymä Leena, jota tosin voidaan pitää myös Helena-nimen lyhentymänä. Nimi Magdalena on suomenruotsalaisessa kalenterissa 22. heinäkuuta, joka sekä katolisessa että ortodoksisessa kirkossa on Magdalan Marian muistopäivä. Suomalaisessa kalenterissa sama päivä on Leenan ja Matleenan nimipäivä.
Heinäkuuhun 2025 mennessä Suomessa on väestörekisteriin merkitty 2 501 Magdalenaa ja 866 Magdaleenaa.
Magdaleena on myös Kaarina Helakisan ja Kaj Chydeniuksen lastenlaulu, jossa kerrotaan samannimisestä pikkutytöstä.
Jeff Daniels (ohjaaja)

Jeff Daniels on australialainen dokumenttielokuvaohjaaja.
Daniels on ohjannut uiguurijohtaja Rebiya Kadeerista kertovan dokumenttielokuvan "Ten Conditions of Love". Sen osallistuminen vuoden 2009 Melbournen elokuvajuhlille sai kiinalaiset boikotoimaan tapahtumaa, sillä Länsi-Kiinan uiguurialueella oli juuri ollut levottomuuksia, joiden lietsomisesta Kiina syytti Kadeeria. Daniels teki "Ten Conditions of Lovea" seitsemän vuoden ajan ja oli sattumaa, että se valmistui juuri Kiinan levottomuuksien aikoihin. Elokuva sai ensi-iltansa 8. elokuuta 2009 Melbournen kaupungintalolla rauhallisissa merkeissä.
Punataskumaluri

Punataskumaluri ("Epthianura tricolor") on Australiassa tavattava pienikokoinen varpuslintu. Suomenkielisestä nimestään huolimatta laji ei kuulu malureiden heimoon ("Maluridae") vaan mesikkoihin ("Meliphagidae").
Koko ja ulkonäkö.
Kooltaan punataskumaluri on noin 11–13 cm. Koiras on selästään, siivistään ja pään sivuiltaan väriltään tumman ruskea. Koiraan päälaella on kirkkaan punainen raita. Myös rinta ja perä ovat väritykseltään kirkkaan punaiset. Kurkku on valkoinen. Nuorella koiraalla punainen väri ei ole yhtä syvä ja selkä ja siivet ovat vaaleamman ruskeat. Naaras on huomattavasti vaaleamman ruskea ja kurkku ja perä ovat vaalean punertavat. Koiraspunataskumaluri muistuttaa ulkonäöltään punaotsasieppoa ("Petroica goodenovii"), jonka kurkku on musta ja jonka siivissä on selkeitä valkoisia kuvioita.
Levinneisyys ja elinympäristö.
Punataskumaluria tavataan lähes koko Australiasta. Linnun levinneisyys ulottuu jokaiseen osavaltioon lukuun ottamatta rannikkoseutuja maan itä- ja länsiosissa sekä Tasmaniaa. Punataskumalurien elinympäristöä ovat kuivat tai puolikuivat alueet, joille ovat tyypillisiä pensaikot ruohomaat ja hiekkadyynit. Talvet punataskumalurit viettävät yleensä Australian pohjoisosissa ja siirtyvät kesällä etelämmäksi.
Pesiminen ja ravinto.
Punataskumalureiden pesimäkausi kestää heinäkuusta joulukuuhun, mutta ne voivat pesiä olosuhteiden salliessa myös varsinaisen pesimäajan ulkopuolella. Kuppimaisen pesänsä laji rakentaa pensaaseen lähelle maan rajaa ruohoista ja tikuista. Naaras munii kahdesta neljään munaa, joita haudotaan kaksi viikkoa.
Punataskumalurien ravinto koostuu pääasiassa hyönteisistä, joita ne etsivät läheltä maan pintaa. Sillä on kuitenkin mesikoille tyypillinen medellä ruokailuun soveltuva kieli, jossa on harjasmainen pää. Punataskumalurin on todettu toisinaan ruokailevan kukkien medellä.
Painokirjaimet

Painokirjaimilla tarkoitetaan painettuja tai niitä muistuttavia kirjaimia vastakohtana kaunokirjoitukselle. Tavallisesti painokirjaimilla viitataan antiikvamallistoihin, jotka syntyivät 1500-luvulla. Niiden mallina on ollut muun muassa meisselikirjoitus, jota käytettiin Rooman antiikissa kiveen hakatuissa teksteissä.
Ensimmäiset kirjapainossa käytetyt kirjaimet muotoiltiin 1400-luvulla Saksassa kirjurien käsin kirjoittamien goottilaisten kirjainten mukaan. Ne eivät poikenneet käsinkirjoitetusta tekstistä paljonkaan. Eniten käytettiin fraktuuraa ja schwabachia. 
Kirjainmuotojen soveltuvuus painotekniikkaan nousi 1500-luvulla tärkeäksi näkökulmaksi. Nykyistä mielikuvaa painokirjaimista vastaava antiikva alkoi helpommin luettavana saada suosiota. Vuosisadan loppuun mennessä antiikva olikin syrjäyttänyt goottilaiset kirjaimistot. 
Ranska nousi typografian johtavaksi maaksi, ja Frans I nimitti antiikvakirjainten suunnittelijan Geoffroy Toryn kuninkaalliseksi kirjanpainajaksi.
Antiikvapainokirjainten yhä tunnetuimman perusmallin loi Claude Garamond 1500-luvun alkupuolella. Renessanssiantiikva Garamond oli ensimmäinen kirjapainon ehdoilla muotoiltu kirjaimisto.
Toisen tunnetun kursiivin antiikvamallin loi venetsialainen Aldus Manutius myös 1500-luvun alkupuolella. 
Luettavuuden vuoksi lomakkeissa usein pyydetään käyttämään 'painokirjaimia' kaunokirjoituksen sijaan. Puhekielessä painokirjaimilla tarkoitetaan usein tekstattuja tikkukirjaimia tai versaalia, 'isoja kirjaimia'.
Sarvirahkasammal

Sarvirahkasammal eli rantarahkasammal ("Sphagnum auriculatum") on sammallaji. Se kuuluu "Sphagnaceae"-heimoon ja rahkasammalten sukuun. Laji on uhanalaisuusluokittelussa elinvoimainen. Suomessa sarvirahkasammalta esiintyy Lounais-Suomessa. Siitä on myös käytetty tieteellistä nimeä "Sphagnum denticulatum". Yleisväriltään se on kellertävää tai vaaleanvihreää. Se kasvaa karuilla ja keskiravinteisilla paikoilla.
Lankakerä (EP)

Lankakerä on Itkevä tyttö -rockyhtyeen kolmas EP-julkaisu. Se julkaistiin Kaakao Recordsin kautta vuonna 2009.
Levy sisältää neljä kappaletta, joista kaksi on äänitetty studiossa livenä. EP:n nimikappale, "Lankakerä", on myös yhtyeen samana vuonna ilmestyneellä albumilla Meri, "Kohtaus uneliaasta elokuvasta" taas samalta albumilta pois jätetty kappale. "Jätän sen sanomatta" -kappaleelle on tehty myös musiikkivideo, jonka on ohjannut laulaja-kitaristi Lauri-Matti Parppei. 
Levyn on tuottanut ja äänittänyt Timo Kuismanen, joka myös miksasi EP:n yhdessä Parppein kanssa. Masteroinnista vastasi Joona Lukala.
Vaalearahkasammal

Vaalearahkasammal ("Sphagnum centrale") on sammallaji. Se kuuluu rahkasammalten heimoon ja sukuun. Uhanalaisuusluokittelussa se on elinvoimainen.
Ulkonäkö.
Vaalearahkasammal kasvaa noin 10–20 senttimetriä korkeaksi. Se on möyheä. Väriltään se on vihreä, ruskeanvihreä tai vaaleanvihreä, siinä ei ole punaista. Sen varsilehdet ovat usein kärkipuoliskostaan leveimmillään.
Levinneisyys.
Vaalearahkasammalta esiintyy yleisesti koko Suomessa.
Elinympäristö.
Vaalearahkasammal kasvaa useimmiten keskiravinteisissa korvissa. Sitä tavataan myös rannoilla, letoilla, ja nevoilla.
Pyöräily kesäolympialaisissa 1896

Pyöräily kesäolympialaisissa 1896 järjestettiin 8. – 13. huhtikuuta. Yhteensä kuuteen pyöräilytapahtumaan osallistui 19 urheilijaa viidestä eri maasta. Kaikki pyöräilijät olivat miehiä. 
Osallistuvat maat.
Suluissa maan lähettämien kilpailijoiden lukumäärä.
"*: mukana yksi turkkilainen, joka edusti Kreikkaa"
Lukojanov

Lukojanov () on kaupunki Nižni Novgorodin alueella Venäjällä. Se sijaitsee Okan sivujoen Tjošan rannalla 173 kilometriä Nižni Novgorodista kaakkoon. Kaupunki on Lukojanovin piirin keskus. Sen kautta kulkee Nižni Novgorodin ja Krasnyi Uzelin välinen rautatie. Asukkaita on 12 300 (vuonna 2009).
Lukojanovin kylä tunnetaan 1700-luvun alusta lähtien. Vuonna 1779 siitä tuli kaupunki ja Nižni Novgorodin lääniin kuuluneen kihlakunnan keskus. Seutu on lähinnä maatalousaluetta, jossa on myös metalli-, lasi- ja elintarviketeollisuutta.
Magdalena (joki)

Magdalena () eli "Yuma" () on Kolumbian suurin joki. Se on 1 650 kilometrin pituinen ja sijaitsee pääasiassa maan länsiosissa. Sen alajuoksu on pitkälti purjehduskelpoinen, vaikka sen suistossa esiintyy ajoittain liikkuvia hiekkasärkkiä. Joen nimi on annettu Raamatun Maria Magdalenan mukaan.
Magdalena alkaa Andeilta Etelä-Kolumbiasta. Sen jokilaakso jakaa Andien pohjoisosan kahteen osaan. Joki virtaa pääasiassa koillissuuntaan, mutta rannikon alangolla se kääntyy länteen ja noin 100 kilometriä lännempänä jälleen pohjoiseen. Joki laskee Karibianmereen, ja sen suulla on Barranquillan kaupunki. Joen varrella on myös Magdalena-niminen Kolumbian departementti.
Joen varrella on kuvattu suuri osa Mike Newellin vuonna 2007 ohjaamasta elokuvasta "Rakkautta koleran aikaan", joka perustuu Gabriel García Márquezin samannimiseen romaaniin.
Lyskovo

Lyskovo () on kaupunki Nižni Novgorodin alueella Venäjällä. Se sijaitsee Volgan rannalla 90 kilometriä Nižni Novgorodista kaakkoon. Kaupunki on Lyskovon piirin keskus. Sen kautta kulkee Moskovan ja Kazanin välinen M7-valtatie. Asukkaita on 23 400 (vuonna 2005).
Paikkakunta on syntynyt 1400-luvulla. Olenja-mäellä on vanhan linnoituksen raunioita. Kaupunginoikeudet Lyskovo sai vuonna 1925. Nykyään siellä on mm. sähköteknistä, metalli- ja elintarviketeollisuutta. Nähtävyyksiä on vuonna 1711 rakennettu Kristuksen kirkastumisen katedraali, Kristuksen taivaaseen astumisen kirkko vuodelta 1838 sekä Georgian kuninkaiden viimeisen jälkeläisen G. A. Gruzinskin kartano.
Munib Younan

Munib Younan (; s. 18. syyskuuta 1950 Jerusalem, Palestiina) toimi vuodesta 1998 vuoteen 2018 Jordanian ja Pyhän maan evankelisluterilaisen kirkon piispana Palestiinassa ja Jordaniassa. Hänen seuraajanaan toimii Sani Ibrahim Azar. Hänen puolisonsa on vuodesta 1980 alkaen ollut Suad Yacoub Haifasta (alun perin vuonna 1948 tyhjennetystä Kfar Bir'imin kylästä). Perheessä on kolme lasta. Munib Younan on suorittanut teologian maisterin tutkinnon Helsingin yliopistossa. Younan on Jerusalemin kansainvälisen kristillisen komitean () neuvoston puheenjohtaja. Hänet valittiin 24. heinäkuuta 2010 Luterilaisen maailmanliiton puheenjohtajaksi seitsemän vuoden kaudelle, joka päättyi toukokuussa 2017. Vuodesta 2004 Younan on ollut Lähi-idän evankelisten kirkkojen yhteisön () puheenjohtaja. Vuonna 2001 hän sai Suomen kristillisen rauhanliikkeen rauhanpalkinnon ja vuonna 2005 Beetlehemin tähti-palkinnon Palestiinan presidentiltä Mahmoud Abbasilta.
Lgov

Lgov () on kaupunki Kurskin alueella Venäjällä. Se sijaitsee Desnan sivujoen Seimin varrella 85 kilometriä Kurskista länteen. Siellä risteytyvät Brjanskiin, Kurskiin, Belgorodin alueen Gotnjaan ja Ukrainan Vorožbaan johtavat rautatiet. Merkittävin rautatieasema on Lgovin Kiovan asema. Kaupunki muodostaa oman noin 21 400 asukkaan (2010) kaupunkipiirinsä, mutta on myös noin 14 400 asukkaan Lgovin piirin keskus.
Vuonna 1669 paikalle perustettiin luostari, joka myöhemmin lakkautettiin. Luostarin yhteyteen syntyneestä kylästä tuli kaupunki ja ympäröivän kihlakunnan keskus vuonna 1779. 1800-luvun loppupuolella rakennettiin Kurskista Kiovaan sekä Brjanskista Harkovaan johtavat rautatiet ja paikkakunnalle alkoi syntyi teollisuutta. Toisen maailmansodan aikana kaupunki oli saksalaisten miehittämä ja vaurioitui pahoin. Vuonna 1954 Lgoviin yhdistettiin sen lähellä sijaitsevat asemataajamat.
Nykyään kaupunki on maatalousalueen keskus, jossa on lähinnä elintarviketeollisuutta. Nähtävyyksiä ovat Barjatinskin ruhtinassuvun kartano sekä paikkakunnalla syntyneiden runoilija Nikolai Asejevin ja lastenkirjailija Arkadi Gaidarin kotimuseot.
Ljudinovo

Ljudinovo () on kaupunki Kalugan alueella Venäjällä. Se sijaitsee Nepolot-joen muodostaman tekojärven rannalla 200 kilometriä Kalugasta lounaaseen. Kaupunki on Ljudinovon piirin keskus. Sen kautta kulkee Brjanskin ja Vjazman välinen rautatie. Asukkaita on 40 900 henkeä (vuonna 2009).
Paikkakunta on syntynyt vuonna 1755 rakennetun rautatehtaan yhteyteen. Ljudinovon metallitehtaalla rakennettiin Venäjän ensimmäiset höyrylaivat ja vuonna 1870 yksi ensimmäisistä dieselvetureista. Kaupunginoikeudet Ljudinovo sai vuonna 1938. Toisen maailmansodan aikana se oli kolmen kuukauden ajan saksalaisten miehittämä. Kaupungissa on edelleen lähinnä metalli- ja konepajateollisuutta.
Pyöräily kesäolympialaisissa 1896 – miesten maantieajo

Miesten pyöräilyn maantieajo kesäolympialaisissa 1896 käytiin 12. huhtikuuta. Reitti oli 87 kilometriä pitkä ja sillä ajettiin Ateenasta Marathoniin ja takaisin. Kilpailuun osallistui seitsemän urheilijaa kolmesta maasta ja sen voitti kreikkalainen Aristidis Konstantinidis. 
Tulokset.
Kilpailussa Konstantinidis johti kilpailua alusta aina Marathoniin saapumiseen saakka. Hänen polkupyöränsä kuitenkin hajosi matkalla takaisin, joten Edward Battel ohitti hänet ennen kuin hän pääsi jatkamaan toisella polkupyörällä. Sekä Konstantinidis että Battel kaatuivat vielä tämän jälkeen. Battelin kaatuminen oli tarpeeksi vakava pudottaakseen hänet August von Gödrichin taakse.
Makarov (kaupunki)

Makarov () on kaupunki Sahalinin alueella Venäjällä. Se sijaitsee Sahalinin saaren itärannikolla 235 kilometriä Južno-Sahalinskista pohjoiseen. Kaupungin kautta kulkee Korsakovin ja Tymovskin välinen rautatie sekä Južno-Sahalinskin ja Aleksandrovsk-Sahalinski välinen maantie. Asukkaita on 6 700 henkeä (vuonna 2008).
Paikalla sijainnut Seljutoran kylä on perustettu vuonna 1892. Vuosina 1905–1935 se kuului Japanille. Makarovin kaupunki sai nimensä vuonna 1946 amiraali Stepan Makarovin mukaan. Neuvostoaikana paikkakunnalla oli sellu- ja paperitehdas sekä hiilikaivos. Nykyään tärkeimmät elinkeinot ovat mekaaninen puunjalostus ja kalanjalostus.
Pyöräily kesäolympialaisissa 1896 – miesten aika-ajo

Miesten pyöräilyn aika-ajo kesäolympialaisissa 1896 järjestettiin 11. huhtikuuta. Vuonna 1896 oli ainoa kerta, kun tämän kilpailun matka oli 333 metriä, sillä kun kilpailu palasi olympiaohjelmaan vuonna 1928, matkan pituus oli yksi kilometri. 
Tulokset.
Kilpailu 2. sijasta.
Koska Nikolopoulos ja Schmal saivat saman ajan, ajoivat he uusinnan toisesta ja kolmannesta sijasta. Nikolopoulos oli nopeampi ja sijoittui toiseksi.
Bastards (albumi)

Bastards on brittiläisen heavy metal -yhtyeen Motörheadin yhdestoista studioalbumi. Se oli myös ensimmäinen levy, joka levytettiin kokoonpanolla Würzel, Lemmy, Phil Campbell ja Mikkey Dee. Se oli myös ensimmäinen Howard Bensonin tuottama Motörhead-albumi. Kaupallisesti epäonnistuneiden albumeiden "1916" ja "March ör Dien" jälkeen yhtye palasi juurilleen, ollen äänekäs ja nopea. Sanoitusten aiheet vaihtelevat paljon, käsitellen esim. yhteiskunnallista arvostelua ("On Your Feet or On Your Knees"), sotaa ("I Am The Sword, "Death or Glory"), lasten seksuaalista hyväksikäyttöä ("Don't Let Daddy Kiss Me") sekä totaalista sekasortoa ("Burner").
"Born to Raise Hell" äänitettiin myöhemmin uudelleen Whitfield Cranen ja Ice T:n kanssa. Tämä versio julkaistiin myös singlenä, päästen myös elokuvaan "Airheads – sekopäät".
Joe Petagno, Motörheadin pitkäaikainen kansitaiteilija, kertoi "Inferno 30th Anniversary edition-" DVDllä, että levyn alkuperäiseksi nimeksi oli alun perin tulossa "Devils". Hän oli jo piirtänyt kansikuvan tälle nimelle, kun se vaihtui "Bastardsiksi".
Kappaleet.
Kaikki kappaleet kirjoittanut Lemmy, Würzel, Phil Campbell ja Mikkey Dee, ellei toisin mainita.
Armas Saastamoinen

Armas Herman (A. H.) Saastamoinen (14. huhtikuuta 1886 Kuopio – 20. lokakuuta 1932 Lontoo) oli suomalainen liikemies, kansanedustaja ja Suomen lähettiläs Kööpenhaminassa, Haagissa, Washingtonissa ja Lontoossa.
A. H. Saastamoinen oli kuopiolaisen kauppaneuvos Herman Saastamoisen ja Alexandra Sofia Tengmanin vanhin poika. Hänen veljiään olivat vuorineuvos Onni Saastamoinen ja diplomaatti Yrjö Saastamoinen. Hänen puolisonsa vuodesta 1909 lähtien oli Edla Emilia (Emily) Carssen. 
Saastamoinen osallistui jääkäriliikkeen toimintaan värvärinä Pohjois-Savossa. Hän myös vieraili jääkärien luona Lockstedtin leirillä.
Saastamoinen toimi aluksi salaisesti toimineen Savon suojeluskuntapiirin päällikkönä vuonna 1917 sekä Pohjois-Savon ja Kainuun sotilaspiirin esikuntapäällikkönä sisällissodan aikana 1918. Sodan jälkeen hänestä tuli Suomen lähettiläs ensin Kööpenhaminaan (1918–1919) ja sitten Washingtoniin (1919–1921). Lähettilään tehtävistä hän palasi Suomeen perheensä yritysten H. Saastamoinen Ltd:n, H. Saastamoinen &amp; pojat Oy:n ja Saastamoisen faneeri Oy:n johtoon 1921. Tässä tehtävässä hän jatkoi vuoteen 1926, jolloin keskittyi yhteiskunnallisiin tehtäviin. Hän oli kokoomuspuolueen kansanedustajana vuosina 1924–1926. Saastamoinen nimitettiin Suomen lähettilääksi Lontooseen ja Haagiin 1926. Hän hoiti näitä tehtäviä kuolemaansa saakka. Saastamoinen kuoli Lontoossa 1932.
Pyöräily kesäolympialaisissa 1896 – miesten sprintti

Miesten pyöräilyn sprintti kesäolympialaisissa 1896 käytiin 11. huhtikuuta. Matkan pituus oli kaksi kilometriä ja kilpailuun osallistui neljä pyöräilijää kolmesta valtiosta. 
Tulokset.
"DNF = keskeytti"
Joseph Rosemeyer keskeytti polkupyörän mekaanisten ongelmien takia.
Pyöräily kesäolympialaisissa 1896 – miesten 10 kilometrin ajo

Miesten 10 kilometrin pyöräily kesäolympialaisissa 1896 käytiin 11. huhtikuuta. Kilpailuun osallistui kuusi pyöräilijää neljästä valtiosta ja sen voitti Ranskan Paul Masson.
Tulokset.
"DNF = Keskeytti"
Kreikkalaiset törmäsivät keskenään vajaan seitsemän kilometrin kohdalla. Heistä Aristidis Konstantinidis pääsi maaliin saakka, mutta Kolettis joutui keskeyttämään vammojensa takia jatkettuaan kolarin jälkeen kuitenkin vielä hetken verran.
Pyöräily kesäolympialaisissa 1896 – miesten 100 kilometrin ajo

Miesten 100 kilometrin pyöräily kesäolympialaisissa 1896 käytiin 8. huhtikuuta. Kilpailuun osallistui yhdeksän kilpailijaa viidestä eri valtiosta ja sen voitti Ranskan Léon Flameng. 
Tulokset.
"DNF = Keskeytti"
Flameng kaatui kilpailun puolivälissä, mutta jatkoi silti ja lopulta voitti kultaa.
Rullakiekon maailmanmestaruuskilpailut 2009

Rullakiekon maailmanmestaruuskilpailut 2009 järjestettiin Saksassa. Maailmanmestaruuden voitti Ruotsi, joka kaatoi finaalissa Yhdysvallat 6–7. Pronssia voitti isäntämaa Saksa, joka voitti pronssiottelussa Suomen 9–5.
1-divisioonan mestaruuden voitti Itävalta, hopeaa sai Iso-Britannia ja pronssia Brasilia. Itävalta siten nousi ensi vuoden mestaruuskisoihin ja viimeiseksi jäänyt Slovakia pudotettiin 1-divisioonaan.
Joukkueet ja lohkot.
Mestaruuskisat oli jaettu kahteen divisioonaan ja edelleen neljään lohkoon. Lohkot A ja B pelasivat maailmanmestaruudesta ylemmässä divisioonassa ja lohkot C ja D pelasivat 1-divisioonan mestaruudesta ja noususta ylempään lohkoon. Vastaavasti ylemmän lohkon viimeinen pudotettiin 1-divisioonaan. 1-divisioonan kaksi viimeistä joukkuetta putosivat pois mestaruuskisoista.
Ylempi divisioona
Lohko B.
1-divisioona
Enel

Enel () on 1962 perustettu italialainen energiayritys. Yritys on julkinen ja Italian pörssissä (Borsa Italiana). Suurin omistaja on Italian hallitus yli 25% osakeomistuksella. Enelillä on yli 70 000 työntekijää 40:sä eri maassa.
FIBA Europe

FIBA Europe on yksi FIBAn komissioista. Sen toimiala on Eurooppa ja se järjestää muun muassa koripallon Euroopan-mestaruuskilpailut.
FIBA Europen puheenjohtajana toimii espanjalainen Jorge Garbajosa, joka valittiin tehtäväänsä toukokuussa 2023.
Taina Kokkonen

Taina Kokkonen (s. 15. toukokuuta 1975 Vantaa) on suomalainen iskelmälaulaja ja radiojuontaja. Hänet kruunattiin vuonna 1999 Suomen tangokuningattareksi Seinäjoen Tangomarkkinoilla. Kokkonen oli vuosina 1994 ja 1995 toiminut Soul Train -yhtyeen laulajana. Hän ylsi vuonna 1996 Tangomarkkinoiden semifinaaliin, ja vuonna 1998 hänet valittiin ensimmäiseksi tangoprinsessaksi Kirsi Rannon voittaessa kisan.
Vuonna 2002 Kokkonen otti osaa Suomen Euro­viisujen esi­karsintaan italiankielisellä esityksellään ”Silenzio”. Voiton vei Laura Voutilaisen esittämä ”Addicted to You”. Saman vuoden joulukuussa Kokkonen päätti lopettaa uransa laulajana. Hän kertoi suhtautuneensa ammattiinsa aivan liian suurella intohimolla, mikä sitten ilmeni äkillisenä mielenkiinnon loppumisena. Hän joutui perumaan kymmeniä vuoden 2003 keikkojaan. Samana vuonna hän toimi iskelmäradion kesäjuontajana.
Vuoden 2003 aikana Kokkonen asui puolisen vuotta Italian Firenzessä opiskellen italian kieltä Accademia del Giglio -nimisessä yksityisessä koulussa. 
Vuonna 2004 hän esitti Kouvolan teatterissa pääosan Rodgersin ja Hammersteinin musikaalissa "Karuselli".
Kokkonen on kasvatustieteiden maisteri ja valmistunut luokanopettajaksi Hämeenlinnassa. Tällä hetkellä hän toimii luokanopettajan virassa Vantaalla. 
Vuonna 2007 Kokkonen meni naimisiin Cemo Timucin -nimisen IT-alalla työskentelevän diplomi-insinöörin kanssa, ja he asuvat Vantaalla Tino-poikansa kanssa.
Vuonna 2009 Taina Kokkonen toimi radiojuontajana lähiradiossa, joka kuuluu Helsingin seuduilla.
Pyhän Konstantinuksen ja Pyhän Helenan kirkko

Pyhän Konstantinuksen ja Pyhän Helenan kirkko () on ortodoksinen kirkko Kastelórizon saarella Kreikassa.
Kirkko on rakennettu vuonna 1835. Se on omistettu Kastelórizon suojeluspyhille Pyhälle Konstantinukselle ja Pyhälle Helenalle. Kirkko sijaitsee Kastelórizon eli Megístin kylässä sataman yläpuolella. Legendan mukaan se on paikalla, jolle pyhä Helena rakensi pienen kirkon jouduttuaan myrskyyn matkalla Pyhälle maalle.
Kirkko on kolmilaivainen basilika, jossa on korkea marmorinen kellotorni sekä marmoriset ikonostaasit. Rakennuksessa on monia goottilaisia piirteitä. Kirkon kattoa kannattelee 12 suurta graniittista pilaria. Pilarit on tuotu vuonna 1835 mantereen puolelta Lyykian Patarasta. Perimätiedon mukaan ne ovat kuuluneet Apollonin temppeliin.
Korruptio Italiassa

Korruptio Italiassa kertoo Italian korruptiosta eli vallan väärinkäytöstä oman tai sidosryhmän edun tavoitteluun. Vuonna 2014 Italia oli Transparency Internationalin korruptioindeksissä 69. sijalla kaikkiaan 175 maan joukossa.
Italian järjestäytyneen rikollisuuden liikevaihto on 10 % BKT:stä. Italian BKT on 1250 mrd. €. Harmaan talouden vuoksi valtio menettää 100 mrd. € verotuloja vuosittain. Julkisen hallinnon korruptiokustannukset ovat 60 mrd. €/v.
Poliittinen korruptio.
Transparency Internationalin (TI) mukaan ehdokkaiden ja puolueiden velvollisuus on varmistaa rahoituksen puhtaus ja kerättyjen ja käytettyjen varojen julkisuus. Puolueiden kuuluu hylätä rahoitus, joka sitoo niitä muihin kuin julkisiin etuihin. Poliittinen korruptio oli Maailman talousfoorumin (WEF) mukaan lokakuussa 2003 EU-maista suurinta Kreikassa, Irlannissa ja Italiassa. TI:n barometrissä vuonna 2006 puolueiden korruptio oli suurinta Euroopassa Italiassa ja Puolassa.
Poliittiseen korruptioon voi sisältyä myös vapaa tai tuettu medianäkyvyys. Pitkään pääministerinä toiminut Silvio Berlusconi oli samanaikaisesti suurin yksityinen radio- ja tv-toimija ja valvoi kolmea valtion omistamaa verkkoa. Italiassa korkeat poliitikot on suojattu korruptiosyytteiltä. Vastaavaa on ainakin ehdotettu vuonna 2004 myös Azerbaidžanissa, Ranskassa ja Kreikassa.
Korruptio rakentamisessa.
Italiassa korruptio altistaa julkisten rakennustarkastusten ja rakennusmääräysten huomioimattomuuteen. Maanjäristysalueella se on tappavaa. Maanjäristykset eivät tapa ihmisiä vaan romahtavat rakennukset.
Vesihuolto.
Milanossa yksityisen vesiyrityksen johtaja vangittiin paikallispoliitikkojen lahjonta-aikomuksesta 2,9 miljoonalla dollarilla vuonna 2001. Lahjonnan tavoite oli voittaa 145 miljoonan dollarin vedenpuhdistusprojektin sopimus. Myös kaupunginjohtaja vangittiin.
Mafia.
Italiassa on neljä mafiaklaania: Cosa Nostra, Camorra, ’Ndrangheta ja Sacra corona unita. Toimintaan sisältyy huumekauppa, uhkapelit, ihmiskauppa ja rakennusteollisuuden rahanpesu ja laittomat investoinnit. Mafialla on yhteyksiä Italian poliittisiin puolueisiin.
Ihmisoikeudet Italiassa

Ihmisoikeudet Italiassa ovat kansainvälisten sopimusten ja kansallisen lainsäädännön määrittelemät jokaiselle ihmiskunnan jäsenelle yhtäläisesti kuuluvat vapaudet ja oikeudet. jotka pohjautuvat käsitykseen ihmisarvon yleismaailmallisesta yhtäläisyydestä ja loukkaamattomuudesta. Ne voidaan jakaa vapausoikeuksiin, poliittisiin, taloudellisiin, sosiaalisiin ja sivistyksellisiin oikeuksiin sekä oikeuteen tasapuoliseen kohteluun oikeudenkäynnissä.
Vapausoikeudet.
Tärkein vapaus on oikeus elämään. Kuolemanrangaistus lakkautettiin vuonna 1889, otettiin uudelleen käyttöön Mussolinin valtakaudella 1926 ja siitä luovuttiin lopullisesti 1947.
Kidutus ja rasismi.
Italian rikoslaki ei rankaise kidutuksesta. Syytteiden mukaan poliisi on käyttänyt menetelmiä, joihin pidätetty kuoli 25.11.2005 tai pidätetyt ovat saaneet kohtuuttomia vammoja. 
Vuonna 2009 Amnesty raportoi, että romanisiirtolaisiin on kohdistunut rasismia ja väkivaltaa ainakin Napolissa, Novarassa, Pisassa, Roomassa ja Venetsiassa. 
Myös 2023 poliiseja syytettiin rasistisesti motivoidusta kidutuksesta.
Pakolaiset.
Pakolaisten tarkkaa määrä on mahdotonta tietää. YK mukaan Eurooppaan saapui meritse 67 000 pakolaista vuonna 2008. Libyasta Italiaan ja Maltaan arvioidaan saapuneen 38 000 pakolaista. Italian pakolaislainsäädäntö oli puutteellinen vuonna 2008, mutta parani EU säädösten toimeenpanolla. Italia on säätänyt terrorismia vastaan Pisanu lain 155/05, joka sallii epäillyn karkotuksen. Lakiin ei sisälly oikeuden vahvistusta eikä se takaa pakolaisoikeuksien toteutumista. 
Vuonna 2012 Euroopan ihmisoikeustuomioistuin linjasi, että Italia rikkoi Euroopan ihmisoikeussopimusta palauttaessaan vuonna 2009 kaksisataa pakolaista Libyaan. 
Vuonna 2023 Libyasta ja Tunisiasta Italiaan kulkeva Keski-Välimeren reitti säilyi maailman vaarallisimpana siirtolaisten reittinä. Yli 157 600 ihmistä saapui laittomasti meritse (vuonna 2022 noin 105 000) Vuoden aikana 2 498 ihmistä hukkui tai katosi (vuonna 2022 noin 1500).
Italian viranomaiset pelastivat tuhansia Italiassa maihin tulleita ihmisiä. Italia ei aina käynnistänyt pelastusoperaatiota, vaikka EU:n raja- ja rannikkovartiosto Frontex oli jakanut tietoja veneestä.
Merellä ihmisiä pelastavien kansalaisjärjestöiden työtä vaikeutettiin.
Poliittiset oikeudet.
Poliittisia oikeuksia ovat muun muassa äänioikeus, sananvapaus, kokoontumisvapaus sekä yhdistysvapaus.
Naisilla on ollut äänioikeus vuodesta 1945.
Toimittajat ilman rajoja -järjestö arvioi vuonna 2024 Italian lehdistönvapauden olevan maailman 180 maan joukossa sijalla 46. Italian lehdistönvapautta uhkaavat edelleen mafiajärjestöt, erityisesti maan eteläosassa, sekä erilaiset pienet, väkivaltaiset ääriryhmät. Toimittajat tuomitsevat myös poliitikkojen yritykset rajoittaa heidän vapauttaan käsitellä oikeustapauksia.
Timo Parviainen

Timo Parviainen (s. 31. toukokuuta 1976) on suomalainen koripalloilija. Hän on pituudeltaan 200-senttimetrinen. Hän pelasi Suomen pääsarjassa yhdeksän kautta kausina 1995–2006. Hänet valittiin kaudella 1998–1999 koripallon SM-sarjan vuoden kehittyneimmäksi pelaajaksi. Hän pelasi Suomen maajoukkueessa 19 miesten maaottelua.
Parviainen edusti SM-sarjatasolla Helsingin NMKY:tä kausina 1995–1996 ja 1997–1998, turkulaisseura Piilosia kaudella 1998–1999, Espoon Honkaa kausina 1999–2001, Vantaan Pussihukkia kausina 2001–2004 ja Torpan Poikia kaudella 2005–2006. Hän voitti Suomen-mestaruuden Espoon Hongan joukkueessa kaudella 2000–2001 mutta pelasi tuolla kaudella vain 12 runkosarjaottelua ja siirtyi vuoden 2001 alussa loppukaudeksi lainalle I-divisioonassa pelanneeseen Torpan Poikien joukkueeseen. Parviainen saavutti SM-pronssia kausilla 1998–1999 (Piiloset), 1999–2000 (Honka) ja 2002–2003 (Pussihukat) ja sai noina kausina mestaruuskautta enemmän vastuuta. Hän oli kaudella 2003–2004 SM-sarjan tarkin kahden pisteen heittäjä (koko kauden onnistumisprosentti 66,98 %, runkosarjassa 72,1 %).
Myös Timo Parviaisen veli Vesa Parviainen on valittu vuoden kehittyneimmäksi pelaajaksi.
Pyöräily kesäolympialaisissa 1896 – miesten 12 tunnin ajo

Miesten 12 tunnin pyöräily kesäolympialaisissa 1896 käytiin 12. huhtikuuta. Kilpailuun osallistui seitsemän urheilijaa neljästä valtiosta ja se alkoi viideltä aamulla loppuen viideltä iltapäivällä. Kultaa voitti Itävallan Adolf Schmal.
Tulokset.
Schmal ohitti kaikki muut kilpailijat kierroksella jo kilpailun alussa ja ajoi lopun matkaa Keepingin kanssa ja voitti kilpailun juuri tällä kierroksella.
Vaaleajäsenruoho

Vaaleajäsenruoho ("Scleranthus perennis") on Euroopassa kasvava monivuotinen kohokkikasvi. Suomessa laji on luokiteltu erittäin uhanalaiseksi ja se on rauhoitettu.
Ulkonäkö ja koko.
Harmaan sinivihreä vaaleajäsenruoho kasvaa 5–15 senttimetriä korkeaksi. Kasvin varsi on pysty tai koheneva. Neulamaiset lehdet ovat yhdistyvisiä, tyvestä ripsilaitaisia ja usein yhteen suuntaan käyriä. Kukintojen tukilehdet eivät tavallisesti yllä osakukintojen yläpuolelle. Hyvin vaatimattomista, vihreistä kukista puuttuvat teriöt. Vihreä verhiö on viisiliuskainen ja kaksivartaloisen emiön ja hedelmän kanssa yhdiskasvuinen. Verhiöiden liuskat ovat tylppiä, leveästi kalvolaitaisia ja suppuun kääntyviä. Sikiäin on lähes kehänalainen. Vaaleajäsenruoho kukkii Suomessa kesä-syyskuussa. Hedelmä on yksisiemeninen pähkylä. Laji muistuttaa jonkin verran sitä yleisempää viherjäsenruohoa ("S. annuus"), jonka kanssa se voi myös risteytyä.
Vaikka vaaleajäsenruoholta puuttuu terälehdet, se on hyönteispölytteinen. Sen siitepölyä ja myös siemeniä levittävät pääasiassa muurahaiset.
Levinneisyys.
Vaaleajäsenruohon levinneisyysalue rajoittuu lähes kokonaan Eurooppaan. Sitä tavataan Ranskasta Länsi-Venäjälle ja -Ukrainaan sekä Italiasta ja Pohjois-Kreikasta Fennoskandian keskiosiin. Euroopan ulkopuolella lajia on tavattu Turkista, Kaukasukselta sekä tulokaslajina Pohjois-Amerikasta.
Suomessa vaaleajäsenruoho on levinneisyysalueensa pohjoisrajoilla. Lajia on tavattu satunnaisesti lähinnä rannikkopaikkakunnilta, kuten Oulusta, Vaasasta, Kirkkonummelta ja Tammisaaresta. Myös sisämaasta tunnetaan jonkin verran havaintoja. Nykyään lajia kasvaa Suomessa ainoastaan Ahvenanmaan Eckerössä sekä Haminan kantakaupungin alueella, jossa kanta on Suomen vahvin.
Elinympäristö.
Suomessa vaaleajäsenruoho kasvaa ihmisen muokkaamassa kaupunkiympäristössä. Sitä tavataan merenrantojen painolastikummuilla, hiekkapenkereillä, polkujen ja katujen varsilla, valleilla, nurmikentillä ja kalliokedoilla. Laji vaatii kuivan kasvuympäristön, koska se ei pärjää kilpailussa reheväkasvuisille kasveille. Vaaleajäsenruohon kasvupaikkoja uhkaavat niiden umpeenkasvu laidunnuksen loputtua sekä kaupunkiympäristön yleinen siistiytyminen ja hoito.
MSC Cruises

MSC Cruises on vuonna 1987 perustettu sveitsiläinen risteily-yhtiö. Yhtiön pääoma on kokonaan Euroopassa ja se työllistää 12 000 henkilöä eri puolilla maailmaa. MSC Cruisesilla on toimistoja 43 maassa. Yhtiö kuuluu sveitsiläiseen Mediterranean Shipping Company S.A. (MSC) -nimiseen konserniin. Yhtiöllä on 12 alusta, jotka risteilevät pääasiassa Välimerellä ja Karibianmerellä. Kotipaikka on Geneve, Sveitsissä. 12 aluksellaan MSC Cruises on Euroopan toiseksi suurin risteilyvarustamo italialaisen Costa Cruisesin jälkeen. Kaikki MSC Cruisesin laivat on rakennettu STX Europen telakalla, Saint-Nazairessa, Ranskassa.
MSC Cruises on maailman neljänneksi suurin risteilyoperaattori Carnival Corporation &amp; plc:n, Royal Caribbean Cruises Ltd.:n ja Norwegian Cruise Linesin jälkeen. Vuonna 2012 yhtiöllä matkusti 6% kaikista risteilymatkustajista.
Historia.
Alun perin perustettiin Lauro Lines, yritys tuli risteilytoimintaan vuonna 1960 ja toimi kahdella alukksella, Angelina Lauro ja Achille Lauro. Molempia aluksia kohtasi tulinen loppu, kun Angelina Lauro poltettiin St.Thomasin satamassa vuonna 1979. Tämän jälkeen Lauro Lines, joka tunnetaan myös Flotta Laurona, jatkoi huonoina aikoina risteilyliikennettä vain yhdellä aluksella, Achille Laurolla. Vuonna 1985 Achille Lauron kaappasi palestiinalainen Liberation Front. Tapaus sai paljon julkisuutta ja matkustjamäärät laskivat. Vuonna 1989 Mediterranean Shipping Company osti Lauro Linesin ja nimesi sen uudelleen StarLauro Cruises nimiseksi. 30 marraskuuta 1994 Achille Lauro syttyi tuleen ja upposi 2 joulukuuta. Vuonna 1995 yhtiön nimi muutettiin nykyiseksi MSC Cruiseksi.
Gheorghe Megelea

Gheorghe Megelea (s. 14. maaliskuuta 1954 Reşiţa) on entinen romanialainen keihäänheittäjä ja olympiamitalisti.
Megelea sijoittui nuorten EM-kilpailuissa 1973 hopealle ja voitti kultaa universiadeissa 1975 tuloksella 81,30 m. Montréalin 1976 olympialaisissa hän saavutti pronssia tuloksella 87,16 m. Hän heitti parhaan tuloksensa ensimmäisellä heittokierroksella kuten tekivät myös kaksi muuta mitalistia.
Megelea on pituudeltaan 192-senttinen ja painoi Montréalin olympialaisten aikaan 101 kiloa. Hänen vuosittainen tuloskehityksensä vuosina 1970–1976 oli seuraavanlainen: 53,78 m, 60,08 m, 76,34 m, 82,26 m (nuorten Euroopan-ennätys), 78,20 m, 83,64 m ja 87,16 m.
National 2

National 2 on Ranskan jalkapalloilun neljänneksi korkein sarjataso. Sarja on jaettu 4:ään 16 joukkueen lohkoon, joista lohkojen voittajat nousevat Nationaliin ja kolme viimeistä putoavat National 3:een. Sarja tunnettiin ennen nimellä "Championnat de France amateur" eli "CFA"
Joukkueet kaudella 2024-2025.
National 2:n joukkueet kaudella 2024–2025:
Unixin kaltainen käyttöjärjestelmä

Unixin kaltainen käyttöjärjestelmä (lyhyemmin *nix) on nimitys, jota käytetään Unixin tavoin toimivista käyttöjärjestelmistä, jotka eivät noudata Single UNIX Specification -standardia tai eivät ole sertifioituja. Tällaisia järjestelmiä ovat esimerkiksi Linux ja BSD.
Alkuperäisen AT&amp;T:n Bell Labs -tutkimuskeskuksessa kehitetyn järjestelmän nimi oli UNIX. Nykyään UNIX-tavaramerkin omistaa The Open Group, joka maksua vastaan sallii sen käytön Single UNIX Specification -standardia noudattaville järjestelmille. 
Eric S. Raymond ja Rob Landley jakavat Unixin kaltaiset kolmeen ryhmään seuraavasti:
Käyttöjärjestelmiä.
Muita Unixin kaltaisia ovat muun muassa kaupalliseen käyttöön suunnatut Idris (1978) ja UNOS (1982).
Kingu

Kingu (tai Qingu, karkeasti suom. "taitamaton työläinen") oli babylonialaisessa mytologiassa esiintynyt miespuolinen Jumala.
Hänen vanhempansa olivat miespuolinen makean veden jumala Apsû ja naispuolinen suolaisen veden jumala Tiamat. Kun Apsû murhattiin hänestä tuli myös äitinsä puoliso. Tiamat halusi tehdä Kingusta kaikkien jumalten johtajan ja hallitsijan. Siksi Tiamat antoi Kingulle kolme kohtalon taulua, joita hän alkoikin käyttää rintahaarniskana saaden niistä suuren voiman. Niin Kingusta tuli Tiamatin armeijan johtaja. Nuori Marduk-jumala kuitenkin kapinoi vanhempia jumalia vastaan ja surmasi Tiamatin. Myös Kingu hävisi taistelunsa Mardukia vastaan ja Marduk vuodatti hänen verensä tehdäkseen siitä ihmiskunnan. Marduk myös otti kohtalon taulut ja tuli jumalien johtajaksi. Kingun vaiheet kuvataan tarkasti babylonialaisten luomistarussa Enuma Eliš.
Tomas Ek

Georg Tomas Bertel Ek (6. tammikuuta 1957 Helsinki – 2. toukokuuta 2020 Helsinki) oli suomenruotsalainen radiotoimittaja ja muusikko. 
Ekin ura muusikkona alkoi kun hän voitti koulukaverinsa Pasi Hiihtolan kanssa Nylands svenska ungdomsföreningin järjestämän kykyjenetsintäkilpailun bändisarjan. Parhaat pääsivät esiintymään televisioon, josta Kompass Recordsin Christian Schwindt keksi Ekin. Vuonna 1976 Ekin säveltämä ja Hiihtolan sanoittama ”Nuoruus” kuultiin Syksyn Sävelen satoa -ohjelmassa, ja se soi sen jälkeen myös radiossa. Ek lähti kuitenkin ensilevytyksen jälkeen opiskelemaan Helsingin yliopistoon.
Ekin seuraava levy oli vuonna 1979 Pave Maijasen tuottama albumi "Elämänmyönteinen hyönteinen". Toinen albumi "Mainosvalot" ilmestyi seuraavana vuonna. Vuoden 1984 euro­viisu­karsinnoissa Ek esitti Yleisradion valitsemana solistina kolme laulua, joista kaksi ruotsiksi ja yhden Leena Nilssonin kanssa. Vuoden 1990 euroviisukarsinnoissa Ek sijoittui neljänneksi kappaleellaan ”Du går så skyggt”. 
Ek työskenteli vuodesta 1986 Yleisradion ruotsinkielisen radion toimittajana. 
Vuonna 1993 hän näytteli yhdeksäsluokkalaisista ja heidän opettajistaan kertovassa tv-sarjassa "16". Siinä hän lauloi "Vi ska va vi" -dueton Ami Aspelundin kanssa.
Vuonna 2006 hän julkaisi mini-EP:n "Orfelino" ja 2017 Youtubessa laulun "Livet".
Tomas Ekin puoliso oli toimittaja Bettina Sågbom-Ek. Ekillä diagnosoitiin vuoden 2020 alussa syöpä ja hänet leikattiin, mutta hän menehtyi kahden suuren leikkauksen aiheuttamiin komplikaatioihin.
Tomas Ek oli näyttelijä Cecilia Heikelin poika.
Panhard-tanko

Panhard-tanko on auton alustassa käytetty tanko, jonka tarkoitus on välittää ajoneuvon kulkusuuntaan nähden sivuttaissuuntaisia voimia rungon ja jäykän akselin välillä siten, että rungon ja akseliston keskilinjan välinen etäisyys pysyy jotakuinkin vakiona. Samalla tanko kuitenkin sallii pystysuuntaisen, ajoneuvon jousituksesta johtuvan liikkeen. Tangon nimitys juontaa ranskalaisesta Panhard-merkkisestä autonvalmistajasta, jonka tuotteissa niitä ensimmäisenä käytettiin.
Panhard-tankoa käytetään usein kierre- tai ilmajousituksella varustettujen jäykkien taka-akselien yhteydessä, sillä nämä jousitustyypit eivät kykene välittämään sivuttaissuuntaisia voimia akselin ja rungon välillä, toisin kuin lehtijousitus, jolla varustetuissa akseleissa panhard-tankoa näkee vain poikkeustapauksissa. Tanko on nivelletty kummastakin päästä siten, että jousitus voi toimia häiriöttä.
Panhard-tangon etuna on edullinen hinta ja yksinkertainen rakenne. Haittana siinä on pienen sivuttaissuuntaisen liikkeen aiheuttaminen akseliston ja rungon keskilinjan kesken jouston aikana. Tämä johtuu tangon säteittäisestä liikeradasta koriin nähden. Ongelma on kuitenkin sitä pienempi mitä pidempää tankoa käytetään, eli mitä suurempi on liikeradan säde. Tankoa käytetään nykyään enimmäkseen henkilöautoa isommissa ajoneuvoissa.
Ningišzida

Ningišzida (sumeria: "dnin-ǧiš-zi-da") oli mesopotamialaisessa mytologiassa esiintynyt manalan jumala. Hän oli myös lääkäritaidon, hedelmällisyyden ja luonnon jumala. Hänen nimensä on sumeria ja tarkoittaa "hyvän puun jumalaa" tai "luotettavaa työkalua". Puu saattaa tässä yhteydessä viitata paitsi luontoon, myös penikseen ja sitä kautta hedelmällisyyteen. Ningišzida kuvataan usein käärmeenä tai ihmispäisenä käärmeenä.
Mesopotamialaisessa mytologiassa.
Ningišzida oli Ninazun poika, ja sukua Ngeshtin-analle. Hänen vaimonaan mainittiin joko Ninazimua tai Dazimua. Hän oli myös yksi kuningas Gilgamešin esi-isistä. Hänen symbolinaan toimi sarvekas käärme. Joissain myytin versioissa Ningišzidaa pidetään naispuolisena.
Sumerilaisessa mytologiassa hän esiintyy toisena Anun taivaallisen palatsin vartijoista, toisen ollessa Dumuzid.
Nokia 5630 XpressMusic

Nokia 5630 XpressMusic on S60-käyttöjärjestelmän puhelin. Puhelin julkaistiin helmikuussa 2009 ja se tuli markkinoille saman vuoden kesäkuussa.
Nokia 5630 XpressMusic -puhelimen ominaisuuksiin kuuluu musiikkisoitin, erilliset musiikki- ja videonäppäimet sekä 4 Gt:n muistikortti. Laite tukee 16 Gt:n muistikortteja ja eri musiikkitiedostomuotoja. Ääniohjatun Say and Play -toiminnon avulla kappaleen toiston voi aloittaa sanomalla ääneen artistin tai kappaleen nimen.
Puhelin sisältää N-Gage-pelipalvelun.
Ninnghizhidda

Ninnghizhidda oli Saksan Recklinghausenista, Nordrhein-Westfalenista kotoisun ollut sinfonista black metalia esittänyt yhtye. Yhtyeen nimi tulee samannimisestä sumerilaisessa mytologiassa esiintyvästä samannimisestä jumalasta. Yhtye itse ei tosin pidä musiikkiaan black metalina.
Yhtye perustettiin vuonna 1997. Sen ensialbumin "Blasphemy" julkaisi Invasion Records vuonna 1998, ja toisen albumin "Demigod" Displeased Records 2002. Molemmat saavuttivat mediassa positiivisen vastaanoton, mutta jäsenvaihdosten ja henkilökohtaisten syiden vuoksi yhtye soitti viimeisen keikkansa tammikuussa 2003 ja lopetti toimintansa kokonaan saman vuoden kesällä.
Ninazu

Ninazu oli sumerilaisessa mytologiassa esiintynyt manalan ja parannustaidon jumala. Joissain myyteissä hänet mainitaan Enlilin ja Ninlilin poikana, toisissa taas Ereškigalin ja Gugalanan poikana. Ninazun puoliso oli Ninsutu; heidän poikansa nimi oli Ningišzida.
Ninazu oli Ešnunnan kaupungin suojelija kunnes Tispak otti hänen paikkansa. Hänellä oli pyhätöt nimeltä "E-sikul" ja "E-kurma". Toisin kuin läheistä sukulaistaan Nergalia, Ninazua pidettiin hyväntahtoisena jumalana.
Amin al-Husseini

Muhammad Amin al-Husseini (1895/1897 – 4. heinäkuuta 1974) oli arabinationalisti ja muslimijohtaja Palestiinan brittiläisessä mandaatissa. Hän oli keskeinen sionismin vastustaja ja soti lopulta myös brittihallintoa vastaan. 
Elämä.
Al-Husseini oli islamilainen lainoppinut ja Jerusalemin suurmufti (1921–1948). Brittiläinen mandaattihallinto nosti hänet Palestiinan brittiläisen mandaatin muslimiväestön johtajaksi, kun alue oli perustettu Remon konferenssissa vuonna 1920. Al-Husseini kuului jerusalemilaiseen mahtisukuun, jonka jäsenet perinteisesti ovat olleet Jerusalemin suurmufteja eli korkeimpia šaria-lain tulkitsijoita. 
Al-Husseini johti vuonna 1936 alkanutta arabikapinaa brittejä ja juutalaisia vastaan. Brittihallinto karkotti hänet lopullisesti Palestiinasta. Toisessa maailmansodassa Palestiinan juutalaiset tukivat brittejä, kun taas Saksa yritti itsenäisyyslupauksilla saada aikaan arabikapinan alueen brittihallintoa vastaan. Vuonna 1941 Irakissa tehtiin kapinayritys, jolloin myös Bagdadiin paennut al-Husseini antoi "fatwan" kehottaen siinä muslimeja pyhään sotaan brittejä vastaan. 
Amin al-Husseini oli toisen maailmansodan aikana natsi-Saksan liittolainen ja tapasi vuonna 1941 Adolf Hitlerin. Hän auttoi rekrytoimaan Bosnian muslimeja näiden omaan SS-divisioonansa. Sodan päätyttyä hän pääsi Ranskan suojeluksessa Kairoon ja säästyi oikeudenkäynneiltä. Hänen tiedetään olleen mukana kehittämässä radikaalia islamia, jonka pohjana on ollut muslimiveljeskunta aate.
Porin keskiaaltoasema

Porin keskiaaltoasema otettiin käyttöön kesällä 1988 taajuudella 963 kHz. Lähettimen teho oli 600 kW, ja se kuului juuri valmistuneeseen Porin lyhytaaltoasemaan. Preiviikin kylässä sijaitseva keskiaaltoasema korvasi Turun 100 kW:n lähettimen, joka oli käyttänyt samaa taajuutta. Uuden lähettimen kuuluvuusalueeksi määriteltiin koko pohjoinen Itämeri ja erityisesti Tukholman seutu.
Keski- ja lyhytaaltolähetykset Porista päättyivät 31.12.2006 Yleisradion lähetysten osalta. Porin lyhytaaltokeskuksen omistanut Digita Oy joutui etsimään itselleen uusia asiakkaita, kun sopimus Yleisradion kanssa oli päättynyt kyseisessä vuodenvaihteessa. Tähän saakka Yleisradio oli ollut käytännössä Porin lyhyt- ja keskiaaltoaseman ainoa asiakas.
11. toukokuuta 2009 julkaistiin tieto, jonka mukaan Radio86 on aloittanut kiinalaiseen kulttuuriin keskittyvän radiokanavan lähetykset taajuudella 963 kHz. Digita toimittaa palvelun Porin keskiaaltoasemalta. Radio86 Tampereelta ja China Radio International Kiinasta tuottavat ohjelmia eri kielillä kanavalle. Kuuluvuusalueeksi on määritelty Pohjoismaat ja Baltia.
Ninkasi

Ninkasi oli sumerilaisessa mesopotamialainen mytologia esiintynyt oluen suojelijajumalatar.
Hänen isänsä oli "Enki" eli "Ea", joka synnytti hänet yhdessä kahdeksan muun lapsen kanssa hänen yrittäessään parantaa saamiaan haavoja ja synnyttäessä jokaisen parantamiseksi yhden jumalan. Ninkasi syntyi suun haavasta. Synnytettyään kaikki kahdeksan lasta Ea määräsi Ninkasin olemaan valmiina tyynnyttämään ihmisten sydämet ja tyydyttämään halun.
Ninlil

Ninlil (𒀭𒊩𒌆𒆤 DNIN.LÍL, "avoimen kentän valtiatar" tai "ilman valtiatar", alun perin Sud, assyrialais-babylonialainen nimi Mullitu tai Mylitta) oli sumerilaisessa mytologiassa esiintynyt ilman ja etelätuulen jumalatar ja Enlilin puoliso. Ninlil oli ihmisille suopeampi kuin ankara puolisonsa Enlil, hän oli "suuri äiti ja ihmisten armollinen puoltaja".
Hänen sukunsa on eri myyteissä kuvattu hyvin eri tavalla. Yleensä hänet kuvataan Haian ja Nunbarsegunu (tai Nissaban) tyttäreksi. Toisaalta hän saattoi olla myös Anun ja Nammun tytär. Ninlilin ja Enlilin lapsia olivat ainakin kuun jumala Nanna ja kuoleman jumala Nergal. Myös Ninazu ja Ninurta mainitaan joissain teksteissä Ninlilin lapsina.
Gugalanna

Gugalanna eli Gugalana ("taivaan suuri sonni"; sumeria: "gu" = "sonni", "gal" = "suuri", "an" = "taivas", "-a" = genetiivin pääte) oli sumerilaisessa mytologiassa esiintynyt suureksi sonniksi tai häräksi kuvattu jumala.
Gugalanna oli manalan jumalattaren Ereškigalin ensimmäinen aviomies. Gugallanna oli niin suuri ja voimakas, että sen käveleminen sai maan tärisemään. Gilgameš ja Enkidu silpoivat hänet julmasti, mistä suuttuneena Inanna, jolle Enkidu oli uhannut tehdä saman, rankaisi Enkidua kuolemalla. Jakaakseen surun sisarensa Ereškigalin kanssa Inanna laskeutui manalaan.
Takaa-ajettu (televisiosarja)

Takaa-ajettu ("The Fugitive") on yhdysvaltalainen QM Productionsin ja United Artists Televisionin tuottama televisiosarja, jota esitettiin alun perin ABC:llä vuodesta 1963 vuoteen 1967. Sarjaa tuotettiin neljän kauden eli 120 jakson verran. Lähes 50 vaihtuvan ohjaajan joukossa olivat Richard Donner, Ida Lupino, Sydney Pollack ja Mark Rydell. Kolme ensimmäistä kautta ovat mustavalkoisia, neljäs värillinen.
Alkuasetelma.
"Takaa-ajetun" päähenkilö on David Janssenin esittämä indianalainen tohtori Richard Kimble, joka syyttömänä tuomitaan kuolemaan vaimonsa murhasta. Kimbleä vankilaan kuljettava juna ajaa kuitenkin raiteiltaan ja hän pääsee pakenemaan aloittaakseen todellisen murhaajan, ”yksikätisen miehen”, jäljittämisen. Samaan aikaan Kimblen jäljillä ovat poliisit, eritoten Barry Morsen esittämä komisario Philip Gerard.
Elokuvaversio.
Vuonna 1993 "Takaa-ajetusta" tehtiin samanniminen elokuvaversio, jonka pääosaa esitti Harrison Ford. Liittovaltion apulaissheriffi Samuel Gerardin roolia esittänyt Tommy Lee Jones sai roolisuorituksestaan parhaan miessivuosan Oscar-palkinnon.
James Drury

James Child Drury (18. huhtikuuta 1934 New York – 6. huhtikuuta 2020 Houston, Texas) oli yhdysvaltalainen näyttelijä, joka näytteli 1960-luvun lännensarjan "Virginialaisen" nimiroolissa Wyomingin Medicine Bow’ssa sijainneen Shiloh-nimisen suuren karjatilan virginialaista työnjohtajaa.
Drury syntyi New Yorkissa, missä hänen isänsä toimi New Yorkin yliopiston markkinoinnin professorina. Hän kasvoi New Yorkissa ja Oregonissa. Drury oli eronnut, ja hänellä on kaksi poikaa. Toinen heistä, Timothy Drury, on muusikko ja ollut mukana muun muassa The Eagles -yhtyeessä.
Juhannuksena 1971 Drurya kierrätettiin suomalaisilla juhannusjuhlilla "Virginialaisen" roolissa.
Drury kuoli luonnollisella tavalla 85-vuotiaana.